Gandia celebra este dijous el Dia de la Visibilitat Lèsbica amb diverses activitats
22 abril 2025

## Gandia celebra este dijous el Dia de la Visibilitat Lèsbica amb diverses activitats22 abril 2025Última actualització: 22 abril 2025

![](../gestion/img/b927369aa0104ce7877c725d6fa206006907a8ba33bad3461034660709df3fc9.jpeg)  
  

La regidora delegada d’Igualtat, Diversitat i LGTBI, Maribel Codina, acompanyada per Ximo López, president de CLGS, i Nerea Ferrer, vocal de l’entitat, han informat este matí de les activitats que s’han organitzat amb motiu del Dia de la Visibilitat Lèsbica, que se celebra el pròxim 24 d’abril i que han sigut organitzades per l’ajuntament, CLGS i el Consell dels Joves de Gandia.

Tal com ha informat Codina, la jornada reivindicativa començarà amb la lectura d’un manifest a la plaça Major i la col·locació d’una bandera commemorativa al balcó de l’Ajuntament. L’edil ha destacat la necessitat d’este tipus d’accions i ha posat en valor el compromís del govern local amb la defensa dels drets de totes les persones.

Per la seua banda, Ferrer ha explicat el contingut del taller “R_edescobrint el plaer femení_”, que està previst que se celebre el pròxim divendres, 25 d’abril a partir de les 18.00 hores al Consell dels Joves. “_Serà un taller dinàmic on les assistents podran aprendre sobre esta temàtica_”.

López ha informat que el mateix 24 d’abril a les 19 hores, al Teatre Serrano es projectarà la pel·lícula _La deseducació de Cameron Post_, amb entrada gratuïta, un film que tracta el tema de les teràpies de conversió sexual.

Sobre esta jornada, López ha insistit: “_Les dones del nostre col·lectiu pateixen una doble discriminació, per ser dones i per formar part del col·lectiu LGTBIQ+. En un context global on els discursos d’odi guanyen terreny, és essencial alçar la veu i defensar els nostres drets_”.

Finalment, des de CLGS s’ha convidat tota la ciutadania a participar activament en estes activitats i a sumar-se a una jornada de reivindicació, visibilització i apoderament.

[Twittear](https://twitter.com/share)